Erlangen
Erlangen (alm. Erlangen‎) — Almaniyanın, Bavariya torpağında Regnits çayı üzərində şəhər (şəhər dairəsi, almanca: kreisfreie Stadt). Nürnberq, Fürt və bir neçə kiçik şəhər ilə birlikdə Orta Frank aqlomerasiyasını təşkil edir. Hal-hazırda şəhər ilk növbədə Fridrix-Aleksandr adına Erlangen-Nürnberq Universiteti və Siemens konserninin çox sayda bölməsi ilə tanınır. Universitetin inkişaf etmiş tibbi komponenti və konsernin əməkdaşlığı sayəsində şəhər müasir tibbi avadanlıqların inkişafı və yaradılması sahəsində Avropada və dünyada liderdir.